Prigožin, abieluvõrdsus ja plahvatused – meediakokkuvõte, juuni 2023 – Propastop
03.07.2023
Toome välja juunikuu olulisemad teemad propagandast, infosõjast ja mõjutustegevusest Eesti inforuumis. Võimumäel käis tihe töö, lasti õhku Kahhovka tamm ning Wagneri väed hakkasid mässama ja võtsid suuna Moskva peale.
Valitsus kiitis heaks eelnõu, mis muudab karistatavaks kõige raskemad vaenu õhutamise ja vaenukuritegude vormid. Eelnõu koostajate sõnul arvestab see sõnavabaduse ja kõigi teiste põhiõiguste kaitsega.
Enne suvepuhkust otsustas riigikogu enamus tõsta makse ja anda samaasoolistele abiellumisõigus. Just sellises järkekorras: enne (öösel) maksud, hiljem (hommiku poole) abieluvõrdsus.
Ukraina ja Kreml süüdistasid teineteist Kahhovskaja hüdroelektrijaama tammi õhkulaskmises, mis põhjustas üleujutuse Dnepri alamjooksul. Siiski ei esitatud mingeid tõendeid tammi tahtliku hävitamise kohta.
Venemaa suurfirmad tahavad tõestada Kremlile oma lojaalsust ja asutavad seetõttu juurde palgasõdurite grupeeringuid. Moskva ei taha kuulutada välja uut mobilisatsiooni ning peab seetõttu kasutama üha rohkem palgasõdureid.
Tšetšeenide juht Ramzan Kadõrov hoiab lõõmamas sõnasõda Wagneri palgaarmee asutaja Jevgeni Prigožiniga. Halvustades Wagneri juhti, tõstab Kadõrov esile oma enda head koostöösuhet Venemaa kaitseministeeriumiga.
Wagneri palgasõdurite grupeeringu juhi Jevgeni Prigožini väitel ründasid Vene väed rakettidega tema võitlejate tagalalaagrit ning ta lubas karmi vastust. Pärast Wagneri ebaõnnestunud mässukatset Venemaal on Vene föderaalne julgeolekuteenistus (FSB) saanud käsu kõrvaldada Wagneri juht Jevgeni Prigožin – sellise avalduse tegi Budanov intervjuus Ameerika ajakirjanikule Howard Altmanile. Venemaa kaotas Wagneri mässu tõttu kuus kopterit ja ühe lennuki.
Seda, et erasõjaväekompanii Wagner juht mõtles ise sõjaretke Moskva peale välja ja tegutses mässu ajal üksi, ei usu ei sõltumatud politoloogid, Ukraina juhtkonna nõunikud ega Putini ihukaitsjad.
Venemaa presidendi Vladimir Putini, Valgevene presidendi Aljaksandr Lukašenka ja Wagneri variväge juhtinud Jevgeni Prigožini omavaheline mäng pole veel mängitud ning sellel on nii lühi- kui ka pikaajalisi tagajärgi, mis võivad tuua kasu Ukrainale.
Kapo saatis riigist välja järjekordse kremlimeelse aktivisti, kes ohustas Eesti julgeolekut Venemaa mõjustustegevusega https://www.ohtuleht.ee/1086746/kapo-saatis-riigist-valja-jarjekordse-kremlimeelse-aktivisti-kes-ohustas-eesti-julgeolekut-venemaa-mojustustegevusega
Putinistid Peterson ja Ivanov jäävad riigieelarvelisest toetusest ilma
https://ekspress.delfi.ee/artikkel/120203486/putinistid-peterson-ja-ivanov-jaavad-riigieelarvelisest-toetusest-ilma
Brigaadikindral Karus: „Meile on antud armuaega ja seda tuleb kasutada“
https://maaleht.delfi.ee/artikkel/120206026/brigaadikindral-karus-meile-on-antud-armuaega-ja-seda-tuleb-kasutada
Õpetajad küsivad liiga vähe kuklakratsimise küsimusi
https://novaator.err.ee/1609006784/opetajad-kusivad-liiga-vahe-kuklakratsimise-kusimusi
Aleksei Levinson: Venemaa, nagu see meile paistab
https://diplomaatia.ee/aleksei-levinson-venemaa-nagu-see-meile-paistab/
Olga Štraube: kunstnik Margolis on vene poliitemigrantide põhivaenlane. Miks tema ja mitte Putin?
https://epl.delfi.ee/artikkel/120206082/vene-pilk-olga-straube-kunstnik-margolis-on-vene-poliitemigrantide-pohivaenlane-miks-tema-ja-mitte-putin
Kuvatõmmised on pärit loos kasutatud allikatest.